گرُک لۅہ لنگر چلاونہٕ خٲطرٕ سرکٲرۍ نوکری دیانت دٲری سان انجام دِنس دوران پیووتس ڈوکن تہٕ ڈٕکرٮ۪ن پھیر ُن ، اتھ سٍتۍ سٍتۍ وہروون پنُن ژھور تہٕ چھون ہلم دسیاب علۍمہٕ آگرن برونہہ کنہ ، فارسی ، عربی، اُردو تہٕ انگریزی زبانن ہٕندٮ۪ن دسیاب آبہٕ چھوٗلن پٮ۪ٹھ گو علم تہٕ ادبُک پیپاس ہومراونہ، سٔنِتھ تہٕ سٔزِتھ لوگ نصٲبی تہٕ غٲر نصٲبی کتابن تہٕ علم و ادبہٕ کٮ۪ن شاہکارن ہر تر تُلنہ ۔ پرائیویٹ طور کورُن بی، اے تہ بی، ایڈتہ تہٕ فارسی زبٲنۍتہٕ ادبس منز ایم ۔ اے ، تہ۔ اہندِ ذہانتُک تہٕ مٮ۪حنتُک چھُ یہ اہم ثبوت زِ یِم سٲری امتحان کٔرِن اے گریڈس "Grade A" منز پاس۔ ہائی سکول ہیڈ ماسٹر تہٕ تحصیل ایجوکیشن آفیسر ہوٮ۪ن عۅہدن پٮ۪ٹھ کینژن ؤرۍین کٲم کرنہٕ پتہٕ گٔے تِم 1970ءمنز کشمیریونیورسٹی ہٕندِس فارسی شعبس منز بہ حیثیتِ لیکچرر۔الہٕ پلہٕ داہن ؤرۍین اتھ شعبس منز تدریسی تہٕ تحقیقی کٲم انجام دِتھ آے یِم أتھۍ یونیورسٹی ہٕندِس منز ایشیاخٲطرٕ مطالعٲتی مرکز س منز ریڈر مقرر کرنہٕ ، 1986ءمنز بنیاے یِم پروفیسر تہٕ آے کٲشرِ شعبٕکۍ سربراہ مقررکرنہٕ۔ فارسی شعبس منز کٲم کرنس دوران آو یِمن" شاہمیری دورس منز فارسی زبان تہٕ ادب" نٲوۍ عٲلۍ مانہٕ تحقیقی مقالس پٮ۪ٹھ پی ،ایچ ، ڈی عطا کرنہٕ۔ یونیورسٹی منز مختٕلف سوتھرٮ۪ن پٮ۪ٹھ کٲم کرنس دوران کٔرمرغوب صٲبن وارٕیہن سکالرن پی،ایچ ،ڈی یا ایم، فِل خٲطرٕ مقالہٕ تیارکرنس منزاِنتہٲیی ہمدردی ، شفقتہٕ تہٕ جانفشٲنی سان رہنمٲیی ۔ أہندٮ۪ن طٲلبِ علمن منز چھِ اکثر علم تہٕ ادبٕکِس مٲدانس منزپنٕنۍ پرزنتھ پراونس منز یٔژ پٲٹھۍ کامیاب سپٕدۍ مٕتۍ۔ مرغوب صٲب روٗدۍ تھدٮ۪ن عٔلمی، ادبی ، سمٲجی سرکٲرۍ تہٕ نیم سرکٲرۍ ادارن منز سیدِ سیود یار ورگہٕ پٲٹھۍ اہم کامٮ۪ن سٍتۍ وابستہٕ ، مثالے تِم روٗدۍ ریاستی کلچرل اکاڈمی ہٕندِ جنرل کونسلٕکۍ رکُن تہ ، ساہتیہ اکاڈمی ہٕنزِ کٲشرِ خٲطرٕ مشاورتی کمیٹی ہٕندۍ رکُن تہ، پبلِک سروس کمیشنٕکۍ تہ بہ حیثیت لینگویج ایکسپرٹ ممبر، یونیورسٹی کونسلٕکۍ ممبر، کشمیر یونیورسٹی ہٕندِ اکاڈمِک کونسلٕکۍ ممبر، تہٕ وُنۍکٮ۪ن تہ چھِ وارٕیہن تمدنی ادارن تہٕ ثقافتی انجمنن اہٕندۍ مۅلٕلۍمشور اکار بکار یوان۔ کشمیر یونیورسٹی منزاٹھووٕہن ؤرۍین گنڈُل پٲٹھۍ مختلف باوٮ۪قار عۅہدن پٮ۪ٹھ روٗزِتھ ، علمی ، ادبی، تنظیمی تہٕ تدریسی خدمات انجام دِنہٕ پتہٕ گٔے مرغوب صٲب 1997ءمنز کٲشرِ شعبہ کہ صدرٕ سٕندۍ حثۍیتہٕ باعزت پٲٹھۍ سبکدوش ، یتھٕ پٲٹھۍ پرٮ۪زلیو بالُک یہ لال تہٕ رسا جاودٲنی سٕندِ دُعائے خٲرُک حٲصِل کٔشیرِ ہٕندٮ۪ن تھدٮ۪ن علمی تہٕ ادبی عنوانن منز